Едгар Алън По
Тишина
сонет

Превод от английски: Евгения Панчева, 1996

chitanka.info

О съществуват, същества без тяло.

В сдвоените им бития личат

проявите на двойственото цяло,

на светлина и твърд, на сянка с плът.

И тишините две са на света:

Душа и тяло. Бряг — море. Едната

намира вечния си дом в тревата.

Обредите, сълзите, паметта

я правят поносима. На плътта

това е тишината. „Нивга вече“

зове се и злината не познава.

Но щом я зърнеш в кът далечен

(като безимен, странен елф), тогава

ти начаса в неведомия край

на божията милост се предай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.